Nafarroako Parlamentuko Mahaiak, 2021eko maiatzaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, azaroaren 11ko 82/2020 Foru Dekretuan Nafarroako Justizia Auzitegi Nagusiko lehendakariaren eta Foru Gobernuko Justizia kontseilariaren baterako lehendakaritza kentzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko maiatzaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Migrazio Politiketako eta Justiziako kontseilariak idatziz erantzun ditzan:

1. Nafarroako Justizia Kontseilua sortzen duen azaroaren 11ko 82/2020 Foru Dekretuan kendu egin zen Nafarroako Justizia Auzitegi Nagusiko lehendakariaren eta Foru Gobernuko Justiziako kontseilariaren baterako lehendakaritza, zeina 2004ko dekretuan ezartzen baitzen. Zergatik?

2. Zure ustez, organo horretako kide izateak “baterako lehendakari” izateak baino “maila handiagoa” ematen al du?

Iruñean, 2021eko maiatzaren 14an

Foru parlamentaria: Jorge Esparza Garrido